CELEX: E2013P0020
Language: fi
Date: 2013-08-30 00:00:00
Title: Oslo tingrettin (Oslon käräjäoikeuden) 30 päivänä elokuuta 2013 päivätty pyyntö saada EFTAn tuomioistuimelta neuvoa-antava lausunto asiassa Fred. Olsen ja muut vastaan Staten v/Skattedirektoratet (Asia E-20/13)

19.12.2013   
            
            
               FI
            
            
               Euroopan unionin virallinen lehti
            
            
               C 372/19
            
         Oslo tingrettin (Oslon käräjäoikeuden) 30 päivänä elokuuta 2013 päivätty pyyntö saada EFTAn tuomioistuimelta neuvoa-antava lausunto asiassa Fred. Olsen ja muut vastaan Staten v/Skattedirektoratet
   (Asia E-20/13)
   (2013/C 372/08)
   Oslo tingrett (Oslon käräjäoikeus) on esittänyt 30 päivänä elokuuta 2013 päivätyllä kirjeellä pyynnön saada EFTAn tuomioistuimelta neuvoa-antava lausunto asiassa Fred. Olsen ja muut vastaan Staten v/Skattedirektoratet. Pyyntö saapui tuomioistuimen kirjaamoon 30 päivänä elokuuta 2013 ja koskee seuraavia kysymyksiä:
   
               1)
            
            
               Kuuluvatko säätiöt perustamismuotonsa perusteella ETA-sopimuksen 31 artiklassa tarkoitetun sijoittautumisvapauden piiriin?
               Lisäkysymys: Jos kyllä, kenellä on ETA-sopimuksen mukaiset oikeudet?
            
         
               2)
            
            
               Jos vastaus ensimmäiseen pääkysymykseen on myöntävä: Täyttääkö säätiö ETA-sopimuksen 31 artiklassa tarkoitetun taloudellisen toiminnan vaatimuksen?
            
         
               3)
            
            
               Jos vastaus ensimmäiseen pääkysymykseen on kieltävä: Sovelletaanko säätiöön ETA-sopimuksen 40 artiklassa tarkoitettua pääomien vapaata liikkuvuutta koskevaa oikeutta?
            
         
               4)
            
            
               Jos vastaus ensimmäiseen tai kolmanteen pääkysymykseen on myöntävä: Sisältyykö ulkomaisista väliyhteisöistä annettuihin norjalaisiin sääntöihin sijoittautumisvapauteen tai pääomien vapaata liikkuvuutta koskevaan oikeuteen liittyviä rajoituksia?
            
         
               5)
            
            
               Jos vastaus neljänteen pääkysymykseen on myöntävä: Voidaanko rajoituksia pitää perusteltuina yleiseen etuun liittyvistä pakottavista syistä ja ovatko rajoitukset oikeasuhteisia?
            
         
               6)
            
            
               Muodostaako säätiön tuensaajilta jatkuvasti kannettava 1,1 prosentin varallisuusvero ETA-sopimuksen 31 ja/tai 40 artiklassa tarkoitetun rajoituksen ja voivatko säätiön tuensaajat vedota siihen neuvoa-antavaa lausuntoa koskevan pyynnön 2 kohdan mukaisesti?
            
         Jos vastaus kysymykseen on myöntävä:
   
               —
            
            
               Voidaanko rajoitusta pitää perusteltuna yleiseen etuun liittyvistä pakottavista syistä ja onko rajoitus oikeasuhteinen?
            
         
               —
            
            
               Onko verotus ETA-sopimuksen mukaisten perusoikeuksien kunnioittamista koskevan vaatimuksen vastainen?
            
         
               —
            
            
               Onko sillä merkitystä, onko Norjan ja Liechtensteinin välinen tietojenvaihtoa koskeva sopimus tullut voimaan?